IndexBox rinkos tyrimų kompanijos duomenimis, 2015 m. ir 2016 m. Europos Sąjungoje (toliau – ES) šaldytų vaisių ir uogų gamyba dar didėjo, tačiau 2017 m., palyginti su 2016 m., ji sumažėjo 5 proc. ir sudarė 799 tūkst. t. Ekspertai teigia, kad tam įtakos turėjo sumažėjusi šaldytų vaisių ir uogų gamyba Lenkijoje ir Italijoje, kurios yra didžiausios šios produkcijos gamintojos.
2017 m. Lenkija pagamino 359 tūkst. t šaldytos vaisių ir daržovių produkcijos, o tai sudarė 45 proc. nuo visos ES pagamintos produkcijos. Italijoje buvo pagaminta 173 tūkst. t, arba 22 proc. produkcijos. Ispanijoje buvo pagaminta 35 tūkst. t, Olandijoje – 34 tūkst. t, Belgijoje – 31 tūkst. t, Vengrijoje – 27 tūkst. t, Vokietijoje – 23 tūkst. t, Švedijoje – 22 tūkst. t, Graikijoje – 19 tūkst. t, Prancūzijoje – 19 tūkst. t.
2007–2017 m. laikotarpiu šaldytų vaisių ir uogų gamyba labiausiai padidėjo Ispanijoje (+14,6 proc.) ir Vengrijoje (+13,4 proc.).

Šaltinis: Fruit-Inform
Parengė D. Reipienė, tel. (8 37) 39 74 49